Document ID: 31986L0179

Sedma direktiva Komisije
z dne 28. februarja 1986
o prilagoditvi prilog II, III, IV in V Direktive Sveta 76/768/EGS o približevanju zakonodaje držav članic v zvezi s kozmetičnimi izdelki tehničnemu napredku
(86/179/EGS)
KOMISIJA EVROPSKIH SKUPNOSTI JE
ob upoštevanju Pogodbe o ustanovitvi Evropske gospodarske skupnosti,
ob upoštevanju Direktive Sveta 76/768/EGS z dne 27. julija 1976 o približevanju zakonodaje držav članic o kozmetičnih izdelkih [1], kakor je nazadnje spremenjena z Direktivo 85/391/EGS [2], in zlasti členov 5 in 8(2) direktive,
ker je treba zaradi varovanja javnega zdravja v kozmetičnih izdelkih prepovedati kloroform, 2, 3, 7, 8-tetraklorodibenzo-p-dioksin, 2,6-dimetil-1,3-dioksan-4-il acetat (dimetoksan) in natrijev pirition (INNM);
ker se lahko na podlagi najnovejših znanstvenih in tehničnih raziskav pod določenimi pogoji dovoli uporaba 1,3-bis(hidroksimetil)imidazolidin-2-tiona za nego nohtov;
ker se lahko na podlagi razpoložljivih informacij nekatera začasno dovoljena barvila in snovi dokončno dovolijo, medtem ko je treba druga dokončno prepovedati ali jim podaljšati dovoljenje za določeno nadaljnje obdobje;
ker so ukrepi, predvideni v tej direktivi, skladni z mnenjem Odbora za prilagajanje tehničnemu napredku direktiv za odpravo tehničnih ovir pri trgovanju s kozmetičnimi izdelki,
SPREJELA NASLEDNJO DIREKTIVO:
Člen 1
Direktiva 76/768/EGS se spremeni, kakor sledi:
1. V Prilogi II se dodajo naslednje številke:
"366. Kloroform
367. 2,3,7,8-tetraklorodibenzo-p-dioksin, razen kot nečistota heksaklorofena, za katerega veljajo pogoji, predvideni v delu 1 Priloge VI pod št. 6
368. 2,6-dimetil-1,3-dioksan-4-il acetat (dimetoksan)
369. natrijev pirition (INNM)".
2. Del 1 Priloge III se spremeni, kakor sledi:
"a | b | c | d | e | f |
44 | 1,3-bis (hidroksimetil)imidazolidin-2-tion | (a)Pripravki za nego las | (a)Do 2 % | (a)Prepovedan v aerosolnih razpršilcih | Vsebuje 1,3-bis(hidroksimetil)imidazolidin-2-tion |
| | (b)Pripravki za nego nohtov | (b)Do 2 % | (b)pH izdelka pri uporabi mora biti nižji od 4 | |
51 | Kinolin-8-ol in bis (8-hidroksikinolin) sulfat | Stabilizator za vodikov peroksid pri pripravkih za spiranje las | 0,3 %, izračunano kot baza" | | |
3. Del 2 Priloge III ter del 2 in del 3 Priloge IV se nadomestijo s prilogama 1 in 2 k tej direktivi;
4. Priloga V se spremeni, kakor sledi:
- št. 10 - izbriše se kloroform,
- pri št. 5 in 6 se opomba (5) zamenja z opombo (3).
Člen 2
1. Države članice sprejmejo potrebne ukrepe, da od 1. januarja 1988 niti proizvajalci niti uvozniki s sedežem v Skupnosti ne dajejo na trg izdelkov, ki ne ustrezajo zahtevam te direktive.
2. Države članice sprejmejo potrebne ukrepe, da se izdelki, navedeni v odstavku 1, po 31. decembru 1989 ne morejo več prodajati ali drugače dajati končnemu potrošniku.
Člen 3
1. Države članice sprejmejo zakone in druge predpise, potrebne za uskladitev s to direktivo, najpozneje do 31. decembra 1986. O tem takoj obvestijo Komisijo.
2. Države članice sporočijo Komisiji besedila določb nacionalne zakonodaje, sprejete za področje, ki ga zajema ta direktiva.
Člen 4
Ta direktiva je naslovljena na države članice.
V Bruslju, 28. februarja 1986

Labels: 0
1
15